รายงานเชิงวิชาการ

การอ่านและพิจารณาวรรณคดีเรื่อง ขัตติยพันธกรณี

โดย

นางสาวสุมานัส จำเนียรดำรงค์การ ชั้นมัธยมศึกษาปีที่ ๕/๘ เลขที่ ๑

 นางสาวสิดาพร ม่วงศิริ ชั้นมัธยมศึกษาปีที่ ๕/๘ เลขที่ ๑๕

นางสาวเวธกา ประจักษ์ชัยกุล ชั้นมัธยมศึกษาปีที่ ๕/๘ เลขที่ ๑๙

เสนอ

อ.พนมศักดิ์ มนูญปรัชญาภรณ์

ภาคเรียนที่ ๒ปีการศึกษา ๒๕๕๘

โรงเรียนสาธิตนานาชาติ มหาวิทยาลัยมหิดล

รายงานนี้เป็นส่วนหนึ่งของกิจกรรมการเรียนรู้โดยใช้โครงงานเป็นฐาน (Project Based Learning)

รายวิชาภาษาไทยและวัฒนธรรม ระดับชั้นมัธยมศึกษาปีที่ ๕

รายงานเชิงวิชาการ

การอ่านและพิจารณาวรรณคดีเรื่อง ขัตติยพันธกรณี

โดย

นางสาวสุมานัส จำเนียรดำรงค์การ ชั้นมัธยมศึกษาปีที่ ๕/๘ เลขที่ ๑

นางสาวสิดาพร ม่วงศิริ ชั้นมัธยมศึกษาปีที่ ๕/๘ เลขที่ ๑๕

นางสาวเวธกา ประจักษ์ชัยกุล ชั้นมัธยมศึกษาปีที่ ๕/๘ เลขที่ ๑๙

เสนอ

อ.พนมศักดิ์ มนูญปรัชญาภรณ์

ภาคเรียนที่ ๒ปีการศึกษา ๒๕๕๘

โรงเรียนสาธิตนานาชาติ มหาวิทยาลัยมหิดล

รายงานนี้เป็นส่วนหนึ่งของกิจกรรมการเรียนรู้โดยใช้โครงงานเป็นฐาน (Project Based Learning)

รายวิชาภาษาไทยและวัฒนธรรม ระดับชั้นมัธยมศึกษาปีที่ ๕

**คำนำ**

รายงานเล่มนี้จัดทำขึ้นเพื่อเป็นส่วนหนึ่งของวิชาภาษาไทย ชั้นมัธยมศึกษาปีที่ ๕ เพื่อให้ได้ศึกษาหาความรู้ ในเรื่่องขัตติยพันธกรณีที่มีเนื้อหาเกี่ยวกับการล่าอณานิคมของประเทศฝรั่งเศสกับอังกฤษทำให้มีผลกระทบต่อประเทศไทย ผู้จัดทำหวังว่า รายงานเล่มนี้จะเป็นประโยชน์กับผู้อ่าน หรือนักเรียน นักศึกษา ที่กำลังหาข้อมูลเรื่องนี้อยู่ หากมีข้อแนะนำหรือข้อผิดพลาดประการใด ผู้จัดทำขอน้อมรับไว้และขออภัยมา ณ ที่นี้ด้วย

 ผู้จัดทำ

 พฤษภาคม

**สารบัญ**

เรื่อง ขัตติยพันธกรณี หน้า

คำนำ ก

สารบัญ ข การอ่านและพิจารณาเนื้อหาและกลวิธีในวรรณคดี และวรรณกรรม ๑

การอ่านและพิจารณาการใช้ภาษาในวรรณคดีและวรรณกรรม ๔

การอ่านและพิจารณาประโยชน์หรือคุณค่าในวรรณคดีและวรรณกรรม ๘

บรรณานุกรม ๑o

**๑. การอ่านและพิจารณาเนื้อหาและกลวิธีในวรรณคดี และวรรณกรรม**

**๑.๑ เนื้อเรื่อง**

เกี่ยวกับการปฏิวัติอุตสาหกรรมและการเติบโตของลัทธิจักวรรดินิยมในทวีปยุโรป โดยเฉพาะในประเทศฝรั่งเศสและอังกฤษ ช่วงหลังของคริสต์ศตวรรษที่ ๑๙ ประเทศไทยเองก็เป็นหนึ่งในประเทศที่ได้รับผลกระทบจากเหตุการณ์ดังกล่าว ใน พศ. ๒๔๑๑ พระบาทสมเด็จพระจุลจอมเกล้าเจ้าอยู่หัวทรงเผชิญกับการคุกคามจากชาติมหาอำนาจของตะวันตก ทั้งสองชาติ ฝรั่งเศสและอังกฤษต่างแข่งก็กันแสวงหาผลประโยชน์ทางการค้า การเมือง และวัฒนธรรมในประเทศไทย ทั้งนี้ทั้งสองประเทศยังคงมีเป้าหมาย หวังจะยึดครองประเทศราชของประเทศไทยอันได้แก่ กัมพูชา ลาว และดินแดนในแหลมมลายูทางตอนเหนือ ต่อมาหลังจากที่ฝรั่งเศสได้กัมพูชาและเวียดนามเป็นอาณานิคมแล้ว ฝรั่งเศสยังคงเร่งสำรวจอาณาเขตของลาวด้วยความพยายามที่จะขยายอาณาเขตออกไปจนถึงฝั่งแม่น้ำโขงอีกด้วย เหตุนี้จึงก่อให้เกิด ร.ศ. ๑๑๒ ความขัดแย้งระหว่างไทยกับฝรั่งเศสเรื่องดินแดนทางด้านหลวงพระบาง โดยตอนต้น มีการกระทบทั่งกันของกำลังทหารของทั้งสองฝ่าย ภายหลังต่อมา ได้ทีการขยายวงกว้างไปถึงคนในบังคับ

ขณะที่สถานการณ์รุนแรงขึ้นเรื่อยๆ ผู้แทนทางการทูตของทั้งสองประเทศได้พยายามเจรจาเพื่อหาทางออกในการแก้ปัญหาแต่ไม่เป็นสำเร็จ เมื่อวันที่ ๑๓ กรกฎาคม ร.ศ. ๑๑๒ กองเรือรบของฝรั่งเศสรุกล้ำเข้ามาประชิดถึงปากแม่น้ำเจ้าพระยา จึงเกิดปะทะต่อสู้กับทหารไทยที่ประจำป้อมพระจุลจอมเกล้าและป้อมผีเสื้อสมุทรที่ปากน้ำ แต่แล้วเรือปืนของฝรั่งเศส ๒ ลำก็สามารถแล่นผ่านเข้ามาจอดที่หน้าสถานทูตฝรั่งเศสได้เป็นผลสำเร็จ ฝรั่งเศสยื่นคำขาดหลายประการ เช่น การเรียกร้องสิทธิเหนือดินแดน และการเรียกร้องค่าปรับจำนวนมาก เมื่อรัฐบาลไทยมอบคำตอบล่าช้า เรือฝรั่งเศสจึงแล่นออกไปปิดอ่าวไทย เพราะการปิดกั้นน่านน้ำของฝรั่งเศส ประกอบกับการขาดการสนับสนุนจากประเทศอังกฤษของไทย ไทยจึงต้องยอมอ่อนข้อให้แก่ฝรั่งเศสแต่โดยดี ภายหลังวิกฤตการณ์ครั้งนี้ สงบและจบลงด้วย การลงนามในสนธิสัญญากรุงเทพ เมื่อวันที่ ๓ ตุลาคม ร.ศ. ๑๑๒ ระหว่างรัฐบาลไทยและฝรั่งเศส จากเหตุการณ์นี้ ไทยเสียสิทธิดินแดนฝั่งซ้ายแม่น้ำโขลงรวมถึงสิทธิการปกครองคนในบังคับชาวอินโดจียนให้แก่ฝรั่งเศส นอกจากนี้ฝรั่งเศสยังเข้ายึดครองจังหวัดจันทบุรีไว้เป็นประกันและเตรียมแผนในการยึดครองดินแดนอื่นๆของไทยต่อไปอีกด้วย

พระบาทสมเด็จพระจุลจอมเกล้าเจ้าอยู่หัว ทรงดำเนินวิเทโศบายทางการทูตด้วยความอดทนและนิ่มนวล พระองค์ทรงพยายามแสวงหาพันธมิตรจากมหาอำนาจอื่นๆ ไว้เพื่อช่วยเหลือเจรเจาและผ่อนปรนให้กับข้อเรียกร้องต่างๆ ความขัดแย้งที่เกิดขึ้นระหว่างประเทศไทยและฝรั่งเศสได้กินระยะเวลายาวนาน เป็นเวลา ๑๔ ปีจึงสิ้นสุดลง ด้วยความพยายามในครั้งนี้ ประเทศไทยได้ จังหวัดจันทบุรี และตราดกลับคืนมา

**๑.๒ โครงเรื่อง**

การปฏิวัติอุตสาหกรรมและการเติบโตของลัทธิจักวรรดินิยมในทวีปยุโรป โดยเฉพาะในประเทศฝรั่งเศสและอังกฤษ ประเทศไทยเองก็เป็นหนึ่งในประเทศที่ได้รับผลกระทบจากเหตุการณ์การขยายดินแดนของประเทศมหาอำนาจเช่นกัน

ใน พศ. ๒๔๑๑ พระบาทสมเด็จพระจุลจอมเกล้าเจ้าอยู่หัวทรงเผชิญกับการคุกคามจากชาติมหาอำนาจของตะวันตก ทั้งสองชาติมีเป้าหมาย หวังจะยึดครองประเทศราชของประเทศไทยอันได้แก่ กัมพูชา ลาว และดินแดนในแหลมมลายูทางตอนเหนือ ฝรั่งเศสยังคงสำรวจอาณาเขตของลาวและพยายามที่จะขยายอาณาเขตออกไปจนถึงฝั่งแม่น้ำโขง เหตุนี้จึงก่อให้เกิด ร.ศ. ๑๑๒ ความขัดแย้งระหว่างไทยกับฝรั่งเศสเรื่องดินแดนทางด้านหลวงพระบาง มีการกระทบทั่งกันของกำลังทหารของทั้งสองฝ่าย ภายหลังต่อมา ได้ทีการขยายวงกว้างไปถึงคนในบังคับ ผู้แทนทางการทูตของทั้งสองประเทศได้พยายามเจรจาเพื่อหาทางออกในการแก้ปัญหาแต่ไม่เป็นสำเร็จ เมื่อวันที่ ๑๓ กรกฎาคม ร.ศ. ๑๑๒ กองเรือรบของฝรั่งเศสรุกล้ำเข้ามาประชิดถึงปากแม่น้ำเจ้าพระยา จึงเกิดปะทะต่อสู้กับทหารไทยที่ประจำป้อมพระจุลจอมเกล้าและป้อมผีเสื้อสมุทรที่ปากน้ำ เรือปืนของฝรั่งเศส ๒ ลำแล่นผ่านเข้ามาจอดที่หน้าสถานทูตฝรั่งเศสได้เป็นผลสำเร็จ ฝรั่งเศสยื่นคำขาดหลายประการ เช่น การเรียกร้องสิทธิเหนือดินแดน และการเรียกร้องค่าปรับจำนวนมาก ไทยยอมอ่อนข้อให้แก่ฝรั่งเศสแต่โดยดี

วิกฤตการณ์ครั้งนี้ สงบและจบลงด้วย การลงนามในสนธิสัญญากรุงเทพ เมื่อวันที่ ๓ ตุลาคม ร.ศ. ๑๑๒ ระหว่างรัฐบาลไทยและฝรั่งเศส ไทยเสียสิทธิดินแดนฝั่งซ้ายแม่น้ำโขลงรวมถึงสิทธิการปกครองคนในบังคับชาวอินโดจียนให้แก่ฝรั่งเศส ฝรั่งเศสยังเข้ายึดครองจังหวัดจันทบุรีไว้เป็นประกันและเตรียมแผนในการยึดครองดินแดนอื่นๆของไทยต่อไปอีกด้วย

พระบาทสมเด็จพระจุลจอมเกล้าเจ้าอยู่หัว ทรงดำเนินวิเทโศบายทางการทูตด้วยความอดทนและนิ่มนวล พระองค์ทรงพยายามแสวงหาพันธมิตรจากมหาอำนาจอื่นๆ ไว้เพื่อช่วยเหลือเจรเจาและผ่อนปรนให้กับข้อเรียกร้องต่างๆ

ความขัดแย้งที่เกิดขึ้นระหว่างประเทศไทยและฝรั่งเศสได้กินระยะเวลายาวนาน เป็นเวลา ๑๔ ปีจึงสิ้นสุดลง ประเทศไทยได้ จังหวัดจันทบุรี และตราดกลับคืนมา

**๑.๓ ตัวละคร**

พระบาทสมเด็จพระจุลจอมเกล้าเจ้าอยู่หัว

**๑.๔ ฉากท้องเรื่อง**

รัตนโกสินต์ในวิกฤตการณ์ ร.ศ.๑๑๒

**๑.๕ บทเจรจาหรือรำพัน**

เจ็บนานนึกหน่ายนิตย์ มะนะเรื่องบำรุงกาย

ส่วนจิต บ มีสบาย ศิระกลุ้มอุราตรึง

จากตัวอย่างข้างต้น อธิบายเกี่ยวกับการกลัดกลุ้มพระทัยของพระบาทสมเด็จพระจุลจอมเกล้าเจ้าอยู่หัว จนล้มป่วยเนื่องจากสยามประเทศ ภายใต้การปกครองของพระองค์ต้องเผชิญกับการล่าอณานิคมของชาติมหาอำนาจ

**๑.๖ แก่นเรื่อง**

-ความเหนื่อยยากและความกลัดกลุ้มพระทัยต่อการรักษาบ้านเมืองให้รอดพ้นจากฝรั่งเศส

-อานุภาพของบทกวีนิพนธ์นั้นยิ่งใหญ่ อาจพลิกผันเหตุร้ายให้กลายเป็นดีได้

-การไม่สร้างความลำบากใจแก่ผู้อื่น โดยเฉพาะผู้ที่ต่ำกว่า

-การยอมรับความเมตตาและความเห็นใจจากผู้อื่น

-ผู้ที่อยู่ในตำแหน่งที่สูงเพียงใด ก็ต้องการกำลังใจจากผู้อื่น

-การเป็นผู้นำที่ทรงคุณธรรม

**๒.การอ่านและพิจารณาการใช้ภาษาในวรรณคดีและวรรณกรรม**

**๒.๑. การสรรคำ**

มีการสรรคำโดยการใช้คำภาษาบาลีหรือภาษาสันสกฤต อย่างเป็นแบบแผน

**๒.๑.๑.เลือกใช้คำให้เหมาะสมกับเรื่องและฐานะของบุคคลในเรื่อง**

เมื่อมีการกล่าวถึง พระบาทสมเด็จพระจุลจอมเกล้าเจ้าอยู่หัว ผู้แต่งได้ใช้คำราชาศัพท์อย่างเหมาะสมดังต่อไปนี้

ด้วยเดชะบุญญา- ภินิหาระแห่งคำ

สัตย์ข้าจงได้สัม- ฤทธิดังมโนหมาย

ขอจงวราพาธ บรมนาถเร่งเคลื่อนคลาย

พระจิตพระวรกาย จงผ่องพ้นที่หม่นหมอง

ขอจงสำเร็จรา- ชะประสงค์ที่ทรงปอง

ปกข้าฝ่าละออง พระบาทให้สามัคคี

เป็นการเลือกใช้คำให้ถูกต้องตรงตามความหมายที่ต้องการ และเหมาะสมกับทั้งเนื้อเรื่องและฐานะของบุคคลในเรื่อง ในขัตติยพันธกรณี มีการใช้ราชาศัพท์ให้เหมาะสมกับตัวละครซึ่งคือ พระบาทสมเด็จพระจุลจอมเกล้าเจ้าอยู่หัว เช่น “ขอจงสำเร็จราชประสงค์ที่ทรงปอง...”จะเห็นได้ว่ามีการใช้คำว่า มโน แทนคำว่า ใจ และอย่างมีการใช้คำอื่นๆเช่น พระจิตพระวรกาย ราชประสงค์ที่ทรงปอง เป็นต้น

**๒.๑.๒.เลือกใช้คำโดยคำนึงถึงเสียง**

**๒.๑.๒.๑. การเล่นคำสัมผัส**

มีการใช้ ถ้อยคำให้มีเสียงสัมผัสคล้องจองโดยการสัมผัสมีทั้ง สัมผัสนอกและสัมผัสใน หรือสัมผัสบังคับตามฉันทลักษณ์ของคำประพันธ์ และสัมผัสที่ไม่บังคับ แต่ในขัตติยพันธกรณีนั้นมีสัมผัสในซึ่งเพิ่มความไพเราะยิ่งขึ้น โดยมีทั้ง สัมผัสพยัญชนะ และสัมผัสสระ เช่น “คิดใคร่ลาลาญหัก” “ริกเร้าเหงาใจ”

เจ็บนานหนักอกผู้ บริรักษ์ ปวงเฮย

คิดใคร่ลาลาญหัก ปลดเปลื้อง

ความเหนื่อยแห่งสูจัก พลันสร่าง

ตูจักสู่ภพเบื้อง หน้านั้นพลันเขษม

**๒.๑.๒.๒.คำซ้ำ**

มีการใช้คำซ้ำคำหรือการใช้เดียวกันในความหมายเดียวกันหลายแห่งในบทประพันธ์หนึ่งบทเพื่อย้ำความหมายให้หนักแน่นยิ่งขึ้น เช่น “ละอย่างละอย่างพาล”

เป็นเด็กมีสุขคล้าย ดีรฉาน

รู้สุขรู้ทุกข์หาญ ขลาดด้วย

ละอย่างละอย่างพาล หย่อนเพราะ เผลอแฮ

คล้ายกับผู้จวนม้วย ชีพสิ้นสติสูญ

**๒.๑.๒.๓.คำที่เล่นเสียงหนักเบา**

ในอินทรวิเชียรฉันท์ มีการใช้คำและภาพพจน์เพื่อสร้างจินตภาพและอารมณ์สะเทือนใจ โดยไม่เคร่งครัดในการใช้คำครุ-ลหุแต่ใช้ตามการออกเสียงหนักเบาตามธรรมชาติของภาษาพูดในภาษาไทย แต่ก็มีการทอดเสียง เน้นเสียงหนัก และผ่อนเสียงเบาที่คำบางคำ

**๒.๒. การเรียบเรียงคำ**

มีการจัดวางคำที่เลือกสรรแล้วให้ต่อเนื่องตามจังหวะ ตามโครงสร้างภาษา และฉันทลักษณ์ อย่างเหมาะสม ดังนี้

**๒.๒.๑.เรียงข้อความที่บรรจุสารสำคัญไว้ท้ายสุด**

ในบทพระนิพนธ์มีการนำเสนอเนื้อเรื่องจากจุดเล็กๆไปจนถึงเนื้อหาที่มีความสำคัญมากขึ้นตามลำดับ ทำให้ผู้อ่านสามารถเข้าใจเนื้อหาได้ง่าย

๑.ผิวพอกำลังเรือ ก็แล่นรอดไม่ร้าวราน

หากกรรมจะบันดาล ก็คงล่มทุกลำไป

๒.ชาวเรือก็ย่อมรู้ ฉะนี้อยู่ทุกจิตใจ

แต่ลอยอยู่ตราบใด ต้องจำแก้ด้วยแรงระดม

**๒.๒.๒.เรียบเรียงประโยคให้เนื้อหาเข้มข้นขึ้นไปตามลำดับดุจขั้นบันไดจนถึงขั้นสุดท้ายที่สำคัญที่สุด**

เป็นเด็กมีสุขคล้าย ดีรฉาน

รู้สุขรู้ทุกข์หาญ ขลาดด้วย

ละอย่างละอย่างพาล หย่อนเพราะ เผลอแฮ

คล้ายกับผู้จวนม้วย ชีพสิ้นสติสูญ

**๒.๓. การใช้โวหาร**

 มีการใช้กวีโวหาร เป็นพรรณนาโวหารได้ชัดเจน ทำให้ผู้อ่านหรือผู้ฟังรู้สึกถึงรสไพเราะของเนื้อ ความได้โดยการสร้างภาพที่เด่นชัดและลึกซึ้งจนเกิดจินตภาพคล้อยตาม

**๒.๓.๑. อุปมาโวหาร**

มีการใช้อุปมาโวหาร เปรียบเทียบว่าสิ่งหนึ่งเหมือนกับสิ่งหนึ่งโดยใช้คำเชื่อมต่างๆ เช่น “คล้ายกับผู้จวนม้วย ชีพสิ้นสติสูญ” ใช้คำเชื่อมว่า “คล้าย” และ “เปรียบตัวเหมือนอย่างม้า ที่เป็นพาหนยาน” ซึ่งมีการใช้คำว่า “เหมือน”

**๒.๓.๒.สัญลักษณ์**

ทั้งยังมีการใช้สัญลักษณ์ เพื่อเรียกสิ่งๆหนึ่งแต่ใช้คำอื่นแทน ไม่เรียกตรงๆ ทั้งแทนคำจากการเปรียบเทียบตีความ คำที่ใช้มักเป็นที่เข้าใจและใช้กันทั่วไป ในขัตติยพันธกรณีนั้น มีการใช้สัญลักษณ์มาแทนความหมายอยู่หลายครั้ง ได้แก่ “ตะปูดอกใหญ่ตรึง บาทา อยู่เฮย” ในที่นี้ ไม่ได้มีตะปูอยู่จริงๆ แต่เป็นการบรรยายที่สื่อถึงอุปสรรคและเรื่องที่พระบาทสมเด็จพระจุลจอมเกล้าเจ้าอยู่หัวทรงกลุ้มพระทัยอยู่ในขณะนั้น นอกจากนี้ ยังมีการใช้สัญลักษณ์ว่า “กะปิตัน” จากบทพระนิพนธ์ที่ว่า “ดุจเหล่าพละนา- วะเหว่กะปิตัน” เพื่อแทน พระบาทสมเด็จพระจุลจอมเกล้าเจ้าอยู่หัว ที่ทรงเป็นผู้นำทางให้กับประเทศ ในบทนี้ยังมีการใช้สัญลักษณ์ที่สอดคล้องกับเรื่องนี้อีกมากมาย ดังต่อไปนี้

ดุจเหล่าพละนา- วะเหว่ว้ากะปิตัน

นายท้ายก็ฉงนงัน ทิศทางก็คลางแคลง

นายกลประจำจักร จะใช้หนักก็นึกแหนง

จะรอก็ระแวง จะไม่ทันธุระการ

อึดอัดทุกหน้าที่ ทุกข์ทวีทุกวันวาร

เหตุห่างบดียาน อันเคยไว้น้ำใจชน

ถ้าจะว่าบรรดากิจ ก็ไม่ผิด ณ นิยม

เรือแล่นทะเลลม จะเปรียบต่อก็พอกัน

ธรรมดามหาสมุทร มีคราวหยุดพายุผัน

มีคราวสลาตัน ตั้งระลอกกระฉอกฉาน

ผิวพอกำลังเรือ ก็แล่นรอดไม่ร้าวราน

หากกรรมจะบันดาล ก็คงล่มทุกลำไป

ชาวเรือก็ย่อมรู้ ฉะนี้อยู่ทุกจิตใจ

แต่ลอยอยู่ตราบใด ต้องจำแก้ด้วยแรงระดม

แก้รอดตลอดฝั่ง จะรอดทั้งจะชื่นชม

เหลือแก้ก็จำจม ให้ปรากฏว่าถึงกรรม

จะเห็นได้ว่ามีการใช้สัญลักษณ์ในการเปรียบเทียบสิ่งหนึ่งกับอีกสิ่งหนึ่งอยู่มากมายหลายจุดด้วยกัน ทั้งยังสอดคล้องในด้านความหมาย เช่น คำว่า “ชาวเรือ” ใช้เปรียบกับประชาชนชาวไทย คำว่า “นายท้าย” และ “นายกล” ก็สามารถเปรียบได้ดังผู้ที่คอยรับคำสั่งจากพระมหากษัตริย์นั่นเอง

**๓. การอ่านและพิจารณาประโยชน์หรือคุณค่าในวรรณคดีและวรรณกรรม**

**๓.๑ คุณค่าด้านอารมณ์**

เมื่อพระเจ้าอยู่หัวรัชกาลที่ 5 ทรงพระประชวรเนื่องจากความเครียดในการแก้ปัญหาบ้านเมืองยามที่ไทยกำลังจะสูญเสียดินแดนให้กับประเทศฝรั่งเศส พระนิพนธ์ของสมเด็จกรมพระยาดำรงราชานุภาพมึความเป็นห่วงพระเจ้าแผ่นดินอย่างมากเพราะถ้าพระเจ้าอยู่หัวเกิดเป็นอะไรไปก็จะไม่มีใครสามารถช่วยประเทศให้กลับมามีความสุขได้

ทำให้รู้ว่าพระองค์นั้นมีความพยายามที่จะช่วยประเทศแม้กระทั้งถ้าจะเสียสละเลือดเนื้อให้พระเจ้าอยู่หัวเพื่อพ้นจากการปชวร ทำให้เรารู้สึกว่าพระยาดำรงราชานุภาพมีความกตัญญูต่อพระเจ้าแผ่นดิน และมีความเทิดทูลพระเจ้าแผ่นดินอย่างมาก ทำให้เรารู้สึกถึงความรักและความเสียสละของพระองค์

**๓.๒ คุณค่าด้านคุณธรรม**

คุณธรรมของพระมหากษัตริย์ที่จะต้องปกป้องประเทศ รวมถึงมีความเป็นอยู่ของประชาชนอย่างชอบธรรม พระมหากษัตริย์ทรงเลือกใช้วิธีการที่รอบคอบและปลอดภัยที่สุด เพื่อรักษาไว้ซึ่งชีวิตของประชาชน เพื่อให้เกิดการเสียเลือดเนื้อของคนไทยให้น้อยที่สุด

**๓.๓ คุณค่าด้านอื่นๆ**

**๓.๓.๑.คุณค่าด้านสังคม**

๑. สะท้อนความคิด ความเชื่อของคนไทยในอดีตได้เป็นอย่างดี

๒.ปลุก จิตสำนึกให้คนในชาติหวงแหนรักษาผืนแผ่นดินไทยไว้ให้ดำรงอยู่สืบไปและตระหนัก ถึงความเหนื่อยยากของบรรพบุรุษที่ต้องยอมแลกด้วยชีวิตเพื่อรักษาฝืนแผ่นดินนี้ไว้

**๓.๓.๒.คุณค่าทางวรรณศิลป์**

๑.มีการใช้ฉันทลักษณ์ที่หลากหลายเป็นแบบอย่างของการแต่งลิลิต

๒. ไพเราะด้วยสัมผัสนอก สัมผัสใน สัมผัสสระและอักษร การเล่นคำซ้ำคำ

๓. มีการใช้ภาพพจน์ต่างๆ ทั้งอุปมา อุปลักษณ์ อัพภาส ฯลฯ

๔.บทนิราศก่อให้เกิดอารมณ์สะเทือนใจอันเป็นความงามเชิงวรรณศิลป์ได้ดี

๕. การปิดเรื่องน่าประทับใจ คือ การตั้งจิตอธิษฐานของกวีผู้แต่เป็นบทที่มีผู้จดจำกันได้มาก

**บรรณานุกรม**

กระทรวงศึกษาธิการ ๒๕๕๕. หนังสือเรียน รายวิชาพื้นฐาน ภาษาไทยชั้นมัธยมศึกษาปีที่๖ วรรณคดีวิจักษ์. พิมพ์ครั้งที่๔. กรุงเทพมหานคร: โรงพิมพ์ สกสค. ลาดพร้าว.